Simone de Beauvoir

Simone Lucie Ernestine Marie Bertrand de Beauvoir (výslovnosť: ; * 9. január 1908, Paríž† 14. apríl 1986, Paríž) bola francúzska existencialistická filozofka, spisovateľka, žurnalistka a feministická aktivistka. Hoci sa sama nepovažovala za filozofku a ani v čase svojej smrti nebola takto všeobecne vnímaná, mala výrazný vplyv na existencialistický feminizmus aj feministickú teóriu.

Je autorkou románov, esejí, poviedok, biografií, autobiografií a monografií o filozofii, politike a spoločnosti. Najviac sa preslávila svojím priekopníckym dielom vo feministickej filozofii, knihou Druhé pohlavie (, 1949), ktorá predstavuje podrobnú analýzu útlaku žien a patrí k základným dielam súčasného feminizmu. Známa bola aj ako autorka románov, z ktorých najvýznamnejšie sú Pozvaná (L’Invitée, 1943) a Mandaríni (Les Mandarins, 1954).

Literárne najvýznačnejšie sú jej memoáre, najmä prvý zväzok Pamäti slušného dievčaťa (Mémoires d’une jeune fille rangée, 1958). Získala Goncourtovu cenu (1954), Jeruzalemskú cenu (1975), Rakúsku štátnu cenu za európsku literatúru (1978) a bola trikrát nominovaná na Nobelovu cenu za literatúru. Bola dlhoročnou družkou filozofa Jeana-Paula Sartra.

 Poznámky 

 Referencie 

 Iné projekty 

 Zdroj 


Kategória:Francúzski filozofi
Kategória:Francúzski spisovatelia románov
Kategória:Existencialisti
Kategória:Feministky
Kategória:Filozofky
Kategória:Laureáti Goncourtovej ceny
Kategória:Úmrtia na pneumóniu
Kategória:Pochovaní na cintoríne Montparnasse
Kategória:Osobnosti z Paríža